**ტექნიკური დავალება**

**(mSeneblobis nebarTva)**

**დაჩქარებული წესით**

კონსულტანტი ვალდებულია მოამზადოს ქარის მონაცემების გამზომველი 2 (ორი) მეტეოროლოგიური ანძის მშენებლობის ნებართვის (V კლასი) მისაღებად საჭირო დოკუმენტაცია, წარადგინოს მომზადებული დოკუმენტები დამკვეთის სახელით შესაბამის ადმინისტრაციულ ორგანოში და გაუწიოს ზედამხედველობა მშენებლობის ნებართვის მიღებისათვის საჭირო ადმინისტრაციული წარმოებას. მიუხედავად იმისა, რომ აღნიშნული მშენებლობა V კლასში გადის, გარემოს ზედამხედველობის შეფასების პროცედურის გაკეთება საჭირო არ არის, რადგან მეტეოროლოგიური ანძები დროებითი ნაგებობაა.

კონსულტანტი ვალდებულია მომსახურების გაწევის პროცესში იხელმძღვანელოს საქართველოს კანონით „ლიცენზიებისა და ნებართვების შესახებ“ და „მშენებლობის ნებართვის გაცემის წესისა და სანებართვო პირობების შესახებ“ საქართველოს მთავრობის 2009 წლის 24 მარტის N57 დადგენილებით.

კონსულტანტის მიერ უნდა მომზადდეს და შესაბამის ადმინისტრაციულ ორგანოში ჩაბარდეს მოქმედი კანონმდებლობით მოთხოვნილი ყველა დოკუმენტი, მათ შორის:

**პირველი სტადიისთვის (მიწის ნაკვეთის სამშენებლოდ გამოყენების პირობების დამტკიცება):**

* მიწის ნაკვეთის ტოპოგრაფიული გეგმა არსებული მდგომარეობით (მასშტაბი 1:500 ან 1:1000);
* მიწის ნაკვეთის სიტუაციური გეგმა სათანადო დეტალიზაციით.
* კულტურული მემკვიდრეობის დაცვის ზონის კვლევის შედეგები
* არქეოლოგიური კვლევის შედეგები
* თვალსაჩინო ადგილას საინფორმაციო დაფის განთავსების დამადასტურებელი ფოტოსურათი
* მიწის ნაკვეთის საკადასტრო გეგმა, მიწის ნაკვეთის სამეზობლო და საზოგადოებრივი საზღვრის მიმდებარე ნაკვეთების/სივრცეების საზღვრები. საზღვრების ის წერტილები, სადაც იქმნება კუთხეები, აღნიშნულ უნდა იქნეს წერტილით, მისი კოორდინატებისა და აბსოლუტური ნიშნულის მითითებით
* მიწის ნაკვეთის მდგომარეობის ამსახველი ფოტო¬მასალა
* განაცხადი მიწის ნაკვეთის სამშენებლოდ გამოყენების პირობების შესახებ

**მეორე სტადიისთვის (არქიტექტურული პროექტის, კონსტრუქციული ან/და ტექნოლოგიური სქემის შეთანხმება):**

* არქიტექტურული პროექტი, კონსტრუქციული ან/და ტექნოლოგიური სქემა
* მოსალოდნელი ემისიების მოცულობა და სახეები
* დაგეგმილი საქმიანობის განხორციელების ადგილის სიტუაციური გეგმა (მანძილების მითითებით)
* მოკლე ანოტაცია საქმიანობის შესახებ (არატექნიკური რეზიუმეს სახით)
* შენობა-ნაგებობის დამპროექტებლის მონაცემები

**მესამე სტადიისთვის (მშენებლობის ნებართვის გაცემა):**

* ობიექტის ადგილმდებარეობის მისამართი და საკადასტრო კოდი
* შენობა-ნაგებობის დამპროექტებლის მონაცემები
* საექსპერტო დასკვნები

**nebismieri SekiTxvis SemTxvevaSi dagvikavSirdiT**:

* giorgi metreveli (proeqtis menejeri): +995 574 240200
* aleqsandre grZeliZe (proeqtis mTavari specialisti): +995 591 118180